Ο **Ματέους Πονίτκα** (πολωνικά: *Mateusz Ponitka*) (Όστρουφ Βιελκοπόλσκι, 29 Αυγούστου 1993) είναι Πολωνός επαγγελματίας καλαθοσφαιριστής, ο οποίος αγωνίζεται ως σμολ φόργουορντ/ σουτινγκ γκαρντ στην Παρτίζαν Βελιγραδίου.

Σταδιοδρομία σε συλλόγους
-------------------------

### Πρώτα χρόνια

Ο Πονίτκα άρχισε να παίζει καλαθοσφαίριση στην ΟΚΣ Κασπροβιτσάνκα Όστρουβ Βιελκοπόλσκι, πριν μετακομίσει στην ΑΖΣ του Πανεπιστημίου Τεχνολογίας της Βαρσοβίας το 2009. Στην πρώτη του σεζόν ως επαγγελματίας παίκτης, συμμετείχε σε 27 αγώνες της 1 Λίγκα Πολωνίας, με μέσο όρο 7,1 πόντους, 3,5 ριμπάουντ και 1,2 κλεψίματα σε 18 λεπτά ανά αγώνα. Εμφανίστηκε επίσης σε τέσσερις αγώνες του Κυπέλλου Πολωνίας, με μέσο όρο 9 πόντους ανά αγώνα. Το Σεπτέμβριο του 2010, πήρε μέρος στο camp *Basketball Without Borders*, που πραγματοποιήθηκε στη Βαρκελώνη και αναδείχθηκε ο Πολυτιμότερος Παίκτης.

Τη σεζόν 2010-11, είχε μεγαλύτερο ρόλο στην ομάδα, ο οποίος φάνηκε στα στατιστικά του. Τον Απρίλιο του 2011, συμμετείχε στο Nike Hoop Summit, που πραγματοποιήθηκε στο Πόρτλαντ του Όρεγκον. Ήταν ο κορυφαίος σκόρερ της World Select Team με 17 πόντους, στην ήττα με 92-80 από την USA Team. Κατά τη διάρκεια της σεζόν, είχε μέσο όρο 11,7 πόντους, 4,7 ριμπάουντ και 1,6 κλεψίματα σε 34 αγώνες. Η ομάδα του τελικά κέρδισε το πρωτάθλημα και κέρδισε τον προβιβασμό στο Πρωτάθλημα Πολωνίας την επόμενη σεζόν. 

Τη σεζόν 2011-12, λόγω των καλών επιδόσεών του, ψηφίστηκε για το Πολωνικό All-Star Game με τις περισσότερες ψήφους. Στον αγώνα ήταν ο τρίτος σκόρερ της ομάδας του με 13 πόντους. Στην τελευταία του σεζόν με την ΑΖΣ, έιχε κατά μέσο όρο 13,6 πόντους και 4,6 ριμπάουντ ανά αγώνα. 

### Ασέκο Πρόκομ

Στις 27 Μαρτίου 2012, ο Πονίτκα υπέγραψε τριετές συμβόλαιο με την Ασέκο Πρόκομ. Είχε επίσης την επιλογή να αποχωρήσει από την ομάδα ύστερα από δύο σεζόν. Στη νέα ομάδα, τα λεπτά του ήταν πολύ περιορισμένα και είχε μέσο όρο 2,6 πόντους και 1,4 ριμπάουντ ανά αγώνα για το υπόλοιπο της σεζόν. Ωστόσο, η ομάδα του κέρδισε το πρωτάθλημα Πολωνίας, νικώντας την Τρεφλ Σόποτ με 78-67 στον τελευταίο αγώνα της σειράς των τελικών. Τη σεζόν 2012-13, ο ρόλος του στην ομάδα αναβαθμίσθηκε και είχε κατά μέσο όρο 8,6 πόντους και 4,2 ριμπάουντ ανά αγώνα στη διάρκεια της σεζόν. Αγωνίστηκε επίσης στην Ευρωλίγκα, με μέσο όρο 8,8 πόντους και 3,5 ριμπάουντ σε 10 αγώνες. 

### Οστένδη

Στις 4 Αυγούστου 2013, υπέγραψε τριετές συμβόλαιο με τη βελγική ΜΚ Οστένδης. Τη σεζόν 2013-14, η ομάδα του κέρδισε το πρωτάθλημα Βελγίου.

Δεν επιλέχθηκε στο NBA Ντραφτ του 2015. 

### Ζιελόνα Γκούρα

Στις 4 Αυγούστου 2015, υπέγραψε συμβόλαιο με τη Ζιελόνα Γκούρα. Ο Πονίτκα ονομάστηκε το Ανερχόμενο Αστέρι του EuroCup της σεζόν 2015-16.

### Πίναρ Καρσίγιακα

Στις 8 Αυγούστου 2016, υπέγραψε διετές συμβόλαιο με την τουρκική Καρσίγιακα.

### Τενερίφη

Το καλοκαίρι του 2017, υπέγραψε στην ισπανική Ιμπεροστάρ Τενερίφη. Ο Πονίτκα έκανε μία καλή σεζόν στην Ισπανία με την Τενερίφη μετρώντας 13,6 πόντους και 5,6 ριμπάουντ.

### Λοκομοτίβ Κουμπάν

Στις 13 Ιουλίου 2018, υπέγραψε με τη Λοκομοτίβ Κουμπάν.

### Ζενίτ Αγίας Πετρούπολης

Στις 4 Ιουλίου 2019, ο Πονίτκα υπέγραψε διετές συμβόλαιο με την Ζενίτ Αγίας Πετρούπολης. Τη σεζόν 2020-21, μέτρησε στην Ευρωλίγκα 8.4 πόντους, 5.2 ριμπάουντ, 3.2 ασίστ, 1 κλέψιμο σε 25:58 στο παρκέ, σε 34 αγώνες της Ζενίτ. Στις 20 Απριλίου, ο Πονίτκα τραυματίστηκε στο πόδι, με αποτέλεσμα να χάσει τα εναπομείναντα παιχνίδια της αγωνιστικής χρονιάς. Στις 4 Ιουνίου 2021, ανανέωσε το συμβόλαιο του για τρία ακόμα χρόνια. Στις 18 Μαρτίου 2022, αποχώρησε από τη ρώσικη ομάδα λόγω της εισβολής της Ρωσίας στην Ουκρανία. Τη σεζόν 2021-22, μέτρησε 4.6 πόντους και 5.2 ριμπάουντ στην Ευρωλίγκα.

### Παναθηναϊκός

Στις 17 Αυγούστου 2022, ανακοινώθηκε από την ιταλική Ρέτζιο Εμίλια, υπογράφοντας συμβόλαιο για τρείς μήνες. Ωστόσο στις 22 Σεπτεμβρίου 2022, συμφώνησε με τον Παναθηναϊκό καθώς οι «πράσινοι» συμφώνησαν με τη Ρέτζιο Εμίλια για την αποδέσμευσή του, χωρίς να έχει φορέσει τη φανέλα της ιταλικής ομάδας. Τη σεζόν 2022-23, πραγματοποίησε 27 συμμετοχές στην Ευρωλίγκα, έχοντας κατά μέσο όρο 8.4 πόντους, 5.2 ριμπάουντ και 2.4 ασίστ. Στις 4 Ιουλίου 2023, αποτέλεσε παρελθόν από τους «πράσινους».

### Παρτιζάν Βελιγραδίου

Στις 13 Ιουλίου 2023, ανακοινώθηκε από την Παρτίζαν Βελιγραδίου για δύο χρόνια.

Εθνική ομάδα
------------

Ο Πονίτκα ήταν μέλος της Εθνικής Πολωνίας U17, η οποία κέρδισε το ασημένιο μετάλλιο στο Παγκόσμιο Πρωτάθλημα U17 του 2010, που διεξήχθη στη Γερμανία. Στον τελικό, σημείωσε 14 πόντους εναντίον των Ηνωμένων Πολιτειών, αλλά η ομάδα του έχασε με μεγάλη διαφόρα, 111-80. Έπαιξε εναντίον αθλητών όπως, ο Μπιλ Μπράντλεϊ, ο Μάικλ Κιντ-Γκίλκριστ, ο Τζέιμς Μάικλ ΜάκΑντου, ο Άντρε Ντράμοντ, ο Κουίν Κουκ, ο Μαρκίς Τιγκ και άλλοι. Ονομάστηκε στην Κορυφαία Ομάδα της διοργάνωσης.

Το 2011, ήταν μέλος της ομάδας U18, η οποία κατέλαβε την έκτη θέση στο Ευρωπαϊκό Πρωτάθλημα U18 του 2011, που διεξήχθη στην Πολωνία. Σε 9 αγώνες στη διοργάνωση, είχε κατά μέσο όρο 15,3 πόντους και 7,6 ασίστ ανά αγώνα. 

Έκανε το επίσημο ντεμπούτο του με την Εθνική Πολωνίας στις 3 Αυγούστου 2012, σε φιλικό αγώνα εναντίον του Μαυροβουνίου, όπου αγωνίστηκε για σχεδόν 23 λεπτά και σημείωσε 4 πόντους.  Ήταν μέλος της ομάδας στο Ευρωμπάσκετ του 2013, που πραγματοποιήθηκε στη Σλοβενία. Είχε μέσο όρο 3,6 πόντους και 1,4 ριμπάουντ σε 5 αγώνες στη διοργάνωση. Εκπροσώπησε επίσης την Πολωνία στο Ευρωμπάσκετ του 2015 και στο Ευρωμπάσκετ του 2017. 

Με την Πολωνία συμμετείχε στο Παγκόσμιο Κύπελλο του 2019. Στον αγώνα εναντίον της Κίνας, σημείωσε 26 πόντους. Με 1 πόντο πίσω στο σκορ, ο Πονίτκα έκανε ένα κρίσιμο κλέψιμο στον Κινέζο αστέρα Τσόου Τσι, με 3 δευτερόλεπτα να απομένουν, κερδίζοντας φάουλ στη συνέχεια και στέλνοντας τον αγώνα στην παράταση, όπου η Πολωνία αργότερα θριάμβευσε σε μία νίκη-έκπληξη με 79-76 επί των οικοδεσπότων.

Επίσης συμμετείχε στο Ευρωμπάσκετ 2022, όπου ήταν ο ηγέτης της ομάδας. Με την Πολωνία τελικά έκανε αναπάντεχα μεγάλη πορεία, αφού έφτασε στην τέταρτη θέση της διοργάνωσης, χάνοντας στον μικρό τελικό από τη Γερμανία με 82-69. Στα προημιτελικά, η Πολωνία απέκλεισε τη Σλοβενία με 90-87, με τον ίδιο να γράφει ιστορία, καθώς έκανε τριπλ νταμπλ με 26 πόντους (3/4 δίποντα, 5/13 τρίποντα, 5/6 βολές), 16 ριμπάουντ και 10 ασίστ μαζί με 3 κλεψίματα σε 35:29. Έτσι έγινε μόλις ο τρίτος αθλητής στην ιστορία του Ευρωμπάσκετ που κατάφερε κάτι ανάλογο.

Τίτλοι-Διακρίσεις
-----------------

### Συλλογικοί

#### Ασέκο Πρόκομ

* Πρωτάθλημα Πολωνίας: (2012)

#### Οστάνδη

* 2x Πρωτάθλημα Βελγίου: (2014, 2015)

#### Ζιελόνα Γκούρα

* Πρωτάθλημα Πολωνίας: (2016)
* Σούπερ Καπ Πολωνίας: (2015)

#### Ιμπεροστάρ Τενερίφη

* Διηπειρωτικό Κύπελλο: (2017)

### Ατομικοί

* MVP στο Σούπερ Καπ Πολωνίας: (2015)
* MVP στο Πρωτάθλημα Πολωνίας: (2016)
* Καλύτερη Πεντάδα στο Πρωτάθλημα Πολωνίας: (2016)
* Δεύτερη Καλύτερη Πεντάδα στο Γιούροκαπ: (2016)
* Ανερχόμενο Αστέρι του Γιούροκαπ: (2016)
* Τούρκικο All Star Game: (2017)
* Δεύτερη Καλύτερη Πεντάδα στο Πρωτάθλημα Ισπανίας: (2018)

Παραπομπές
----------

1. ↑  «BWB Europe 2010 - Players». *FIBA.com*. Αρχειοθετήθηκε από το πρωτότυπο στις 6 Οκτωβρίου 2014.. Ανακτήθηκε στις 4 Οκτωβρίου 2014.
2. ↑  «Basketball without Borders Europe (day 4): Ponitka and Niedzwiedzki, polish MVPs». *eurohopes.com*.. Ανακτήθηκε στις 4 Οκτωβρίου 2014.
3. ↑  Ίνγκλ, Τάιλερ. «Nike Hoop Summit: World Select Team Evaluations». *NBADraft.net*.. Ανακτήθηκε στις 4 Οκτωβρίου 2014.
4. ↑  Τσεγκλίνσκι, Λούκας. «TBL. Mateusz Ponitka, czyli oczekujcie nieoczekiwanego» (στα πολωνικά). *warszawa.gazeta.pl*.. Ανακτήθηκε στις 4 Οκτωβρίου 2014.
5. ↑  «Północ wygrywa Mecz Gwiazd PLK, show Biednego i Pluty» (στα πολωνικά).. Ανακτήθηκε στις 4 Οκτωβρίου 2014.
6. ↑  «Asseco Prokom sign Mateusz Ponitka to a long-term deal». *sportando.com*.. Ανακτήθηκε στις 4 Οκτωβρίου 2014.
7. ↑  «ASSECO PROKOM CLINCH POLISH TITLE». *FIBAEurope.com*.. Ανακτήθηκε στις 4 Οκτωβρίου 2014.
8. ↑  «Belgowie potwierdzają: Mateusz Ponitka podpisał dwuletni kontrakt z Telenet Ostenda» (στα πολωνικά). *trojmiasto.sport.pl*.. Ανακτήθηκε στις 4 Οκτωβρίου 2014.
9. ↑  «Mateusz Ponitka mistrzem Belgii z Telenetem Ostenda» (στα πολωνικά). *interia.pl*.. Ανακτήθηκε στις 4 Οκτωβρίου 2014.
10. ↑  «Zielona Gora adds Ponitka, Gruszecki». *euroleague.net*. 4 Αυγούστου 2015.. Ανακτήθηκε στις 4 Αυγούστου 2015.
11. ↑  2015-16 Eurocup Rising Star Trophy winner: Mateusz Ponitka, Stelmet Zielona Gora
12. ↑  Mateusz Ponitka signs a two-year deal with Pinar Karsiyaka
13. ↑  «Λοκομοτίβ Κουμπάν: Έκανε επίσημα δικό της τον Ματέους Πονίτκα». *Eurohoops*. 13 Ιουλίου 2018. Ανακτήθηκε στις 26 Μαρτίου 2021.
14. ↑  «Ζενίτ: Πονίτκα διετίας στην Αγία Πετρούπολη». *Eurohoops*. 4 Ιουλίου 2019. Ανακτήθηκε στις 26 Μαρτίου 2021.
15. ↑  «Ζενίτ: Πλήγμα με Πονίτκα που χάνει τη χρονιά | Gazzetta». *www.gazzetta.gr*. Ανακτήθηκε στις 7 Ιουνίου 2021.
16. ↑  «Ζενίτ: Ανανέωσε για τρία χρόνια ο Πονίτκα (pic) | Gazzetta». *www.gazzetta.gr*. Ανακτήθηκε στις 7 Ιουνίου 2021.
17. ↑  «Ζενίτ: Τέλος ο Πονίτκα | Gazzetta». *www.gazzetta.gr*. Ανακτήθηκε στις 18 Μαρτίου 2022.
18. ↑  «Ματέους Πονίτκα: Υπέγραψε στη Ρέτζιο Εμίλια». *Eurohoops*. 17 Αυγούστου 2022. Ανακτήθηκε στις 17 Αυγούστου 2022.
19. ↑  «Οριστικό: Στον Παναθηναϊκό ο Πονίτκα!». *SDNA*. 22 Σεπτεμβρίου 2022. Ανακτήθηκε στις 22 Σεπτεμβρίου 2022.
20. ↑  «Ματέουζ Πονίτκα: Υπέγραψε κι ανακοινώνεται στον Παναθηναϊκό». *Eurohoops*. 22 Σεπτεμβρίου 2022. Ανακτήθηκε στις 22 Σεπτεμβρίου 2022.
21. ↑  «Παναθηναϊκός: Επισήμως παρελθόν κι ο Πονίτκα (photo & video)». *Eurohoops*. 5 Ιουλίου 2023. Ανακτήθηκε στις 5 Ιουλίου 2023.
22. ↑  «Παρτίζαν: Πονίτκα διετίας στους Σέρβους | Gazzetta». *www.gazzetta.gr*. Ανακτήθηκε στις 13 Ιουλίου 2023.
23. ↑  «Koszykówka. Polska wicemistrzem świata» (στα πολωνικά). *.jupiter-online.at*. Αρχειοθετήθηκε από το πρωτότυπο στις 2014-10-06.. Ανακτήθηκε στις 4 Οκτωβρίου 2014.
24. ↑  Μάιχζακ, Πάβεου. «MŚ U-17. Ponitka i Karnowski wyróżnieni» (στα πολωνικά). *wiadomosci24.pl*.. Ανακτήθηκε στις 4 Οκτωβρίου 2014.
25. ↑  «Sopot Basket Cup: Czarnogóra silniejsza» (στα πολωνικά). *pzkosz.pl*.. Ανακτήθηκε στις 4 Οκτωβρίου 2014.
26. ↑  «OFICJALNE STATYSTYKI» (στα πολωνικά). *pzkosz.pl*.. Ανακτήθηκε στις 4 Οκτωβρίου 2014.
27. ↑  «MATEUSZ PONITKA (POLAND)». *eurobasket2013.org*.. Ανακτήθηκε στις 4 Οκτωβρίου 2014.
28. ↑  «EuroBasket bronze-medal game: Germany defeats Poland to claim medal after 17 years». *basketnews.com* (στα Αγγλικά). 18 Σεπτεμβρίου 2022.
29. ↑  «Η διαστημική Πολωνία του ΑΔΙΑΝΟΗΤΟΥ Πονίτκα πέταξε έξω τη Σλοβενία! (videos)». *Eurohoops*. 14 Σεπτεμβρίου 2022. Ανακτήθηκε στις 14 Σεπτεμβρίου 2022.
30. ↑  «Σλοβενία - Πολωνία 87-90: Ιστορική πρόκριση, ιστορικός Πονίτκα (vid) | Gazzetta». *www.gazzetta.gr*. Ανακτήθηκε στις 14 Σεπτεμβρίου 2022.
31. ↑  «Ματέους Πονίτκα, ο άνθρωπος πίσω από το τέταρτο triple double σε Ευρωμπάσκετ! (videos)». *Eurohoops*. 14 Σεπτεμβρίου 2022. Ανακτήθηκε στις 14 Σεπτεμβρίου 2022.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Ματέους Πονίτκα** |

* Ματέους Πονίτκα στο Instagram
* Προφίλ στο draftexpress.com
* Προφίλ στο eurobasket.com
* Προφίλ στο euroleague.net
* Προφίλ στο fiba.com
* Προφίλ στο fiba.basketball

|  |  |  |  |  |  |
| --- | --- | --- | --- | --- | --- |
| 

| π • σ • ε
Εθνική Πολωνίας - Παγκόσμιο Κύπελλο Ανδρών FIBA 2019 - 8η θέση |
| --- |
|  |
| 000 | 
* 2 Μπαλτσερόφσκι
* 3 Σοκοουόφσκι
* 5 Τσελ
* 6 Σλότερ
* 9 Πονίτκα
* 12 Βατσίνσκι
* 13 Ολεϊνίτσακ
* 15 Λατσίνσκι
* 33 Γκρουσέτσκι
* 34 Χριτσάνιουκ
* 55 Κοσάρεκ
* 77 Κούλιγκ
* Προπ.: Μάικ Τέιλορ
 |  |

 |

|  |  |  |  |  |  |
| --- | --- | --- | --- | --- | --- |
| 

| π • σ • ε
Εθνική Πολωνίας - Ευρωπαϊκό Πρωτάθλημα Ανδρών FIBA 2022 - 4η θέση |
| --- |
|  |
| 000 | 
* 1 Ζισκόφσκι
* 2 Μπαλτσερόφσκι
* 3 Σοκοουόφσκι
* 5 Τσελ
* 6 Σλότερ
* 9 Πονίτκα (αρχ.)
* 10 Κολέντα
* 11 Ντζιέβα
* 13 Ολεϊνίτσακ
* 23 Μιχάλακ
* 30 Γκάρμπατς
* 55 Σενκ
* Προπ: Μίλιτσιτς
 |  |

 |

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 6825161211398340070005

 |

 |